Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: 251/2000. (XII. 24.) Korm. rendelet (a továbbiakban: Rendelet) 2. §-a a következõ 15. ponttal egészül ki:
Paragraph Index: 638

(5) A valós érték fedezeti ügylet zárásakor az értékelési különbözetet meg kell szüntetni az alapügylet eredményével szemben elszámolt összeg (hatékony fedezeti rész) erejéig, pozitív értékelési különbözet esetében az ügylet jellegétõl függõen a fizetett kamatok, kamatjellegû ráfordítások, illetve a pénzügyi mûveletek egyéb ráfordításai vagy a befektetési szolgáltatási tevékenység ráfordításai között, negatív értékelési különbözet esetében a kapott kamatok, kamatjellegû bevételek, illetve a pénzügyi mûveletek egyéb bevételei vagy a befektetési szolgáltatási tevékenység bevételei között elszámolva. A fedezeti ügylet értékelési különbözetének az alapügylet eredményét meghaladó részét a kereskedési célú ügyletek értékelési különbözetének kivezetésére vonatkozó szabályok szerint, nyereség esetén az elõzõ bevételek csökkentéseként, veszteség esetén az elõzõ ráfordítások csökkentéseként kell elszámolni.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes